ERATOU sa marau ka vakila na galala kei na veisereki na lewe ni yavusa o Drola na kena sa mai buluti na nodratou cala ki na koro o Karoko, Tunuloa e Cakaudrove ena macawa rua sa oti.
Vakaraitaka o Suluasi Waqalevu, na turaga ni Nacula mai Yasawa ni dua na vakacegu levu e tarai iratou na i lawalawa qo mai na nona koro ni oti na nodratou laki vakasavasavataki iratou ena kena caka na bulubuli vakavanua ki na vanua vakaturaga mai Karoko.
? Keitou lewe 12 ga na turaga keitou a gole sara mai Yasawa, ka gole na i lakolako ki Karoko me laki buluti kina na neimami a vakaitavi ena leqa vakacalaka e a yaco vei Qasenivuli vakacegu Alisio Biraki.
?Ena 60 na yabaki sa oti, e a vakayacora e dua na i tovo o Qasenivuli Biraki, era mani mokuti koya kina na i lawalawa cauravou kei na turaga ena gauna oya.
?Qai kau ena valenibula e Lautoka ka sa curu bibi sara toka, me yacova na nona sa kacivi na nona bula na turaga oqo.
?Ia, vei keimami mai nakoro, keimami dau vakila tikoga ni sega ni toso vinaka na nodra vuli na luvei keimami ka dua tiko na ka e vakatatao tiko ena neimami rawata na veika lelevu.
?Ni gauna keimami sa bose kina, sa tukuni saraga me keimami na laki soro vei ira kece keimami a cala vei ira, baleta ni tagi tiko na dra oya.
?Keitou sa vakavinavinaka na turaga mai Nacula ni keitou ciqomi mai vei iratou na vuvale oqo mai vei Biraki, ka ratou sa bulubulu talega mai ena vuku ni nodratou cala.
?Esa dua dina na gauna marautaki vei keitou na lewe ni vuvale, ka keitou sa vakavinavinaka ga ni sa mai bokoci oti na cala oya, ka sa rawa ni keitou toso ki liu ena yalo e galala,? e tomana o Waqalevu.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn